Afeli (ing. aphelion) ni mahali katika njiamzingo ya sayari au magimba mengine ya angani ambako ni mbali zaidi na jua. Jina linatokana na kigiriki από na Ήλιο apo (mbali) na "helio" (jua). Kinyume chake ni periheli inayomaanisha sehemu ya njiamzingo iliyo karibu kabisa na jua. Majina haya hutumiwa kama njiamzingo ina umbo la duaradufu, yasingekuwa na maana kama njiamzingo ingekuwa duara kamili lakini hii haitokei hali halisi.